**JELGAVAS PILSĒTAS PAŠVALDĪBAS 2016.GADA 22.SEPTEMBRA**

**SAISTOŠO NOTEIKUMU NR.16-21**

**“GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS NR.15-20 “JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi nosaka jaunu ikgadēju pabalstu politiski represētām personām. |
| 2.Projekta nepieciešamības pamatojums | Saistošie noteikumi nepieciešami, lai ieviestu jaunu ikgadējo pabalstu politiski represētām personām.Pabalsts tiek ieviests ar mērķi sniegt atbalstu politiski represētām personām sakarā ar Latvijas Republikas proklamēšanas gadadienu. |
| 3.Informācija par plānoto projekta ietekmi uz pašvaldības budžetu | Saistošo noteikumu realizēšanai tiek plānoti finanšu līdzekļi Jelgavas pilsētas pašvaldības iestādes “Jelgavas sociālo lietu pārvalde” (turpmāk – JSLP) 2016.gada budžetā. Pabalstam nepieciešams 11010,00 *euro* (367 personas X 30,00 *euro*) |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5.Informācija par plānoto projekta ietekmi uz administratīvajām procedūrām | Saistošo noteikumu izpildi nodrošinās JSLP.  |
| 6.Informācija par konsultācijām ar privātpersonām | Saistošo noteikumu projekts apspriests Jelgavas pilsētas domes Sociālo lietu konsultatīvajā komisijā.Tiek ņemti vērā iedzīvotāju priekšlikumi. |

Jelgavas pilsētas domes priekšsēdētāja vietniece R.Vectirāne